Til samanburðar er meðalfylgi flokksins í þingkosningum 25,5% en mesta fylgi flokksins var 2003 þegar 31% kjósenda greiddu honum atkvæði . Ég hef sett fram þá túlkunarskýringu og held enn fast við hana . Þegar ríkisstjórnin sveik annan ganginn loforðið um þjóðaratkvæðagreiðslu að þá hafi fólk fyllst reiði og vonleysi og sú reiði bitnar á okkur líka . “ Á flokksstjórnarfundi 19. september síðastliðinn komst Árni Páll ekki hjá því að fjalla um fylgishrunið en hann reyndi að hugga félaga sína með nýstárlegum hætti : „ Flokkar verða ekki litlir við að missa fylgi heldur við að hætta að hugsa stórt . “ Árni Páll hugsaði síðan stórt og ræddi um að „ ný stjórnmál “ þurfi „ nýja umgjörð “ og „ við eigum að gera tilraun til að skapa hana á grunni Samfylkingarinnar “ : „ Hér , eins og alls staðar annars staðar , spretta upp hreyfingar fólks til að berjast fyrir samfélagsumbótum . Flóttamenn . Makríll-inn . Þær geti orðið eins og glæsileg flugelda-sýning : Heillandi en endist alltof stutt til að knýja fram raunverulegar breytingar . “ Til að bjarga þessum hreyfingum en ekki síður Samfylkingunni lagði Árni Páll til að Samfylkingin bjóði sig „ fram til að verða verkfærið sem vantar – farvegur fyrir fólk sem vill láta til sín taka “ . Formaðurinn var á því að Samfylkingin geti verið afl sem hafi getu og úthald til að koma í gegn breytingum sem fólk kallar eftir . Á Alþingi er þingflokkur samfylkinga sundurtættur og sundurþykkur . Árni Páll segir ástandið ekki sér að kenna og enginn þingmanna hreyfir mótmælum . Sigríður Ingibjörg Ingadóttir , sem gerði misheppnaða leifturárás á Árna Pál , hefur lítið til málanna að leggja . Össur Skarphéðinsson situr rólegur , býður eftir kallinu og minnir á að þegar hann sat á formannsstóli hafi Samfylkingin mælst með um og yfir 30% fylgi . Síðan hafi leiðin legið niður á við , fyrst með Ingibjörgu Sólrúnu , svilkonu Össurar og síðan Jóhönnu . Stuðningsmenn Árna Páls , þeir sem eftir eru , færa rök fyrir því að mestu ábyrgð á vanda flokksins beri Jóhanna . En svo eru þeir sem standa utan Samfylkingarinnar og velta fyrir sér skýringum á hruni Samfylkingarinnar . Einn þeirra erArnar Sigurðsson , sem kallar Árna Pál fráfarandi formann . Í pistli á bloggsíðu sinni bendir Arnar á að á flokksstjórnarfundi laugardaginn 14. nóvember hafi Árni Páll sagt meðal annars : „ Fólk flýr Ísland þrátt fyrir gott efnahagsástand til að fá að búa við þau samfélagsgæði sem sósíaldemókratísk forgangsröðun hefur skilað . “ Daginn eftir , sunnudaginn 15. nóvember , var Árni Páll í viðtali á Eyjunni á Stöð 2 og sagði : „ Íslenskur vinnumarkaður stendur þannig núna að það er skortur á mannafla , aldrei verið betri aðstæður til að taka á móti útlendingum sem eru tilbúnir til þess að búa sér lífsviðurværi hér … . það eru öfundsverðar aðstæður hér . “ Það er ekki hægt annað en taka undir með Arnari þegar hann skrifar : „ Já það er eitthvað svo skrítið af hverju sumir tapa tiltrú kjósenda …… “